
ชื่อเรื่องงานวิจัย
การใช้สื่อการสอน เรื่องระบบสุริยะ  สำหรับนักเรียนชั้นประถมศึกษาปีที่ 4โรงเรียนเทศบาลตำบลโนนแดง
ผู้วิจัย


นางปริตา  สมน้อย   ตำแหน่งผู้ช่วยครู
........................................................................................................................................................................
ความสำคัญและที่มาของการวิจัย
                วิทยาศาสตร์ทำให้คนได้พัฒนาวิธีคิด ทั้งความคิดเป็นเหตุเป็นผล คิดสร้างสรรค์  คิดวิเคราะห์ วิจารณ์ มีทักษะที่สำคัญในการค้นคว้าหาความรู้ มีความสามารถในการค้นคว้า มีความสามารถในการแก้ปัญหาอย่างเป็นระบบ สามารถตัดสินใจโดยใช้ข้อมูลหลากหลายและประจักษ์พยานที่ตรวจสอบได้  วิทยาศาสตร์เป็นวัฒนธรรมของโลกสมัยใหม่ซึ่งเป็นสังคมแห่งความรู้ ทุกคนจำเป็นต้องได้รับการพัฒนาให้รู้วิทยาศาสตร์เพื่อที่จะมีความรู้ความเข้าใจโลกธรรมชาติและเทคโนโลยีที่มนุษย์สร้างสรรค์ขึ้น และนำความรู้ไปใช้อย่างมีเหตุผล สร้างสรรค์  มีคุณธรรม  ความรู้วิทยาศาสตร์ไม่เพียงแต่นำมาใช้ในการพัฒนาคุณภาพชีวิต ยังช่วยให้คนมีความรู้ ความเข้าใจที่ถูกต้องเกี่ยวกับการใช้ประโยชน์ การดูแลรักษา ตลอดจนการพัฒนาสิ่งแวดล้อมและทรัพยากรธรรมชาติอย่างสมดุลและยั่งยืนและที่สำคัญอย่างยิ่งคือ ความรู้วิทยาศาสตร์ช่วยเพิ่มขีดความสามารถในการพัฒนาเศรษฐกิจ สามารถแข่งขันกับ นานาประเทศและดำเนินชีวิตอยู่รวมกันในสังคมโลก ได้อย่างมีความสุข  การจัดกิจกรรมการเรียนการสอนกลุ่มสาระวิทยาศาสตร์ เพื่อให้นักเรียนมีผลสัมฤทธิ์ทางการเรียนสูงขึ้น ปลูกฝังให้นักเรียนมีเจตคติที่ดี เกิดทักษะในการเรียนรู้              ครูเป็นผู้มีบทบาทสำคัญยิ่ง ครูผู้สอนควรจัดกิจกรรมการเรียนที่เหมาะสม สอดคล้องกับเนื้อหา และส่งเสริมความเข้าใจของผู้เรียน เนื้อหาบางเรื่องไม่สามารถอธิบายให้นักเรียนเข้าใจได้ ต้องอาศัยวิธีการที่เหมาะสม เพื่อสร้างกระบวนการเรียนการสอนที่เป็นระบบ ให้นักเรียนได้รับประสบการณ์ต่าง ๆโดยการเรียนรู้จาก         สิ่งที่เป็นรูปธรรมไปเป็นนามธรรม  สื่อการสอนถือว่าเป็นนวัตกรรมการศึกษาที่น่าจะมีความเหมาะสม สามารถนำไปใช้ในการจัดกิจกรรมการเรียนการสอนที่สนองการคิด การแก้ปัญหา การศึกษาหาความรู้ด้วยตนเอง และฝึกทักษะในการทำงานได้ดี และเป็นเครื่องมือการเรียนรู้ การพัฒนาสื่อที่ทำให้ผู้เรียนสามารถเรียนรู้ด้วยตนเองเป็นสิ่งสำคัญเนื่องจากในยุคปัจจุบันข้อมูล ข่าวสาร ความรู้ การใช้เทคโนโลยีและการสื่อสารได้ทำให้ผู้คนจำเป็นต้องพัฒนาตนเองให้สามารถรับรู้เรื่องราวใหม่ ๆ ด้วยตนเอง และพัฒนาศักยภาพทางการคิดซึ่งได้แก่ การคิดอย่างสร้างสรรค์ การคิดอย่างมีวิจารณญาณ การคิดอย่างมีเหตุผล การคิดให้หลากหลาย ดังนั้นสื่อที่ดี ควรเป็นสิ่งที่ช่วยกระตุ้นให้ผู้เรียนรู้จักการแสวงหาความรู้ด้วยตนเองอีกด้วย สื่อเป็นตัวกลางหรือสิ่งที่นำเนื้อหาสาระหรือข้อมูลจากผู้ส่งไปยังผู้รับในการสื่อความหมาย    
                ด้วยเหตุผลที่กล่าวมา ผู้วิจัยจึงมีความสนใจที่จะสร้างสื่อการเรียนการสอนเรื่อง ระบบสุริยะ ทำให้ผู้เรียนเห็นภาพได้ชัดเจนขึ้นและสร้างความน่าสนใจ ผู้เรียนสามารถเรียนได้ด้วยตนเอง 
วัตถุประสงค์ของการวิจัย
                1. เพื่อออกแบบและพัฒนาสื่อการสอน เรื่องระบบสุริยะ ชั้นประถมศึกษาปีที่ 4 โรงเรียนเทศบาลตำบลโนนแดง
           
2. เพื่อทดลองใช้สื่อการสอน เรื่อง ระบบสุริยะ ชั้นประถมศึกษาปีที่ 4 โรงเรียนเทศบาลตำบล   โนนแดง
              
3. เพื่อประเมินความพึงพอใจของนักเรียนต่อสื่อการสอน เรื่อง ระบบสุริยะ ชั้นประถมศึกษาปีที่ 4โรงเรียนเทศบาลตำบลโนนแดง
ขอบเขตของการวิจัย
                ประชากร คือ นักเรียนชั้นประถมศึกษาปีที่ 4/1 และชั้นประถมศึกษาปีที่ 4/2  โรงเรียนเทศบาลตำบลโนนแดงที่กำลังศึกษาในภาคเรียนที่ 1 ปีการศึกษา 2555 จำนวน 2 ห้องเรียน รวมทั้งสิ้น 32 คน
                เนื้อหา  คือวิทยาศาสตร์  เรื่อง ระบบสุริยะ ชั้นประถมศึกษาปีที่ 4 โดยมีตัวแปรต้น คือสื่อการสอนเรื่องระบบสุริยะ และมีตัวแปรตามคือผลการสอบหลังใช้สื่อการสอนเรื่องระบบสุริยะ ของนักเรียนชั้นประถมศึกษาปีที่ 4 โรงเรียนเทศบาลตำบลโนนแดง
วิธีดำเนินการวิจัย 
                  การพัฒนารูปแบบการสอน เรื่อง ระบบสุริยะ ชั้นประถมศึกษาปีที่ 4 โรงเรียนเทศบาลตำบล โนนแดง ระยะเวลาในการวิจัยคือ  ในชั่วโมงวิทยาศาสตร์ ใช้เวลา 4 ชั่วโมง  เครื่องมือที่ใช้ในการวิจัย ประกอบด้วย สื่อการสอน เรื่องระบบสุริยะ  ชั้นประถมศึกษาปีที่ 4 แผนการจัดการเรียนรู้ แบบทดสอบวัดผลสัมฤทธิ์ และแบบสอบถามความพึงพอใจ การวิเคราะห์ข้อมูลโดยใช้ ค่าร้อยละ 
ผลการวิจัย 
               จากการใช้สื่อการสอน เรื่องระบบสุริยะ ใช้สอนนักเรียนชั้นประถมศึกษาปีที่ 4 จำนวน 32 คน พบว่า  หลังจากทดลองใช้สื่อการสอนเรื่อง ระบบสุริยะ กับนักเรียนชั้นประถมศึกษาปีที่ 4 ทำให้นักเรียน ได้คะแนนเฉลี่ยจากการทำแบบทดสอบก่อนเรียนคิดเป็นร้อยละ 43.13  และได้คะแนนเฉลี่ยจากการทำแบบทดสอบหลังเรียนคิดเป็นร้อยละ 45.63  แสดงว่า นักเรียน มีคะแนนเฉลี่ยหลังเรียนสูงกว่าก่อนเรียน และมีความพึงพอใจในการใช้สื่อ เรื่องระบบสุริยะ ซึ่งมีระดับความพึงพอใจ 5 ระดับคือ น้อยที่สุด (1) น้อย (2) ปานกลาง (3) มาก (4) และมากที่สุด (5) ด้านเนื้อหาและการดำเนินเรื่องมี 5 ข้อ คือ                                  1) ความชัดเจนในการอธิบายเนื้อหา มากที่สุดคิดเป็นร้อยละ 65.63  มากคิดเป็นร้อยละ 31.25  ปานกลาง               คิดเป็นร้อยละ3.13  2) การเรียบเรียงเนื้อหาที่เข้าใจง่าย มากที่สุดคิดเป็นร้อยละ 56.25  มากคิดเป็นร้อยละ 34.38  ปานกลางคิดเป็นร้อยละ 9.38  3) ความเหมาะสมของเนื้อหา มากที่สุดคิดเป็นร้อยละ 46.88  มากคิดเป็นร้อยละ 46.88  ปานกลาง คิดเป็นร้อยละ 6.25  4) ความน่าสนใจในการนำเสนอ มากที่สุดคิดเป็นร้อยละ 56.25  มากคิดเป็นร้อยละ 28.13  ปานกลางคิดเป็นร้อยละ 15.63  5) ความสอดคล้องของแบบทดสอบกับบทเรียน มากที่สุด คิดเป็นร้อยละ 93.75  มากคิดเป็นร้อยละ 3.13  ปานกลาง คิดเป็นร้อยละ 3.13                 ด้านรูปภาพ ตัวอักษร ภาษา และเทคนิคการนำเสนอมี  5 ข้อ คือ  1) ความสวยงามของรูปภาพที่ใช้ประกอบสื่อ มากที่สุด คิดเป็นร้อยละ 100  2) ความชัดเจนของตัวอักษร มากคิดเป็นร้อยละ 100 3) ความถูกต้อง ชัดเจน ของภาษา มากที่สุดคิดเป็นร้อยละ 37.50  มากคิดเป็นร้อยละ 62.50  4) ความน่าสนใจของเทคนิคที่ใช้ในการนำเสนอ มากที่สุดคิดเป็นร้อยละ 93.75  มากคิดเป็นร้อยละ 6.25  5) ความเหมาะสมในการใช้รูปภาพประกอบเนื้อหา มากที่สุดคิดเป็นร้อยละ 100   ด้านภาพรวมของสื่อมี  3 ข้อ คือ  1) ความเหมาะสมในการใช้เป็นสื่อประกอบการเรียน  มากที่สุดคิดเป็นร้อยละ 93.75  มากคิดเป็นร้อยละ 6.25  2) เป็นสื่อที่สามารถศึกษาได้ด้วยตนเอง มากที่สุดคิดเป็นร้อยละ 46.88   มากคิดเป็นร้อยละ 31.25  ปานกลางคิดเป็น ร้อยละ 21.88   3) ความสะดวกในการใช้งาน มากที่สุดคิดเป็นร้อยละ 93.75  มากคิดเป็นร้อยละ 3.13               ปานกลางคิดเป็นร้อยละ 3.13                             
     จากผลการวิจัย พบว่า นักเรียนมีความพึงพอใจต่อสื่อการสอน เรื่องระบบสุริยะ  อยู่ในระดับมากที่สุด
ข้อเสนอแนะ 
                 ข้อเสนอแนะเชิงนโยบาย จากการเรียนการสอนวิทยาศาสตร์โดยใช้สื่อ เรื่อง ระบบสุริยะ นักเรียน มีผลสัมฤทธิ์ทางการเรียนเพิ่มขึ้น อีกทั้งยังมีความรู้ในสาระอื่นๆ ที่นำมาบูรณาการการเรียนเข้ากับวิชาวิทยาศาสตร์ และได้รับประโยชน์จากการแสวงหาความรู้ด้วยตนเอง ดังนั้นผู้บริหารโรงเรียนและผู้มีส่วนเกี่ยวข้องในการสอนวิชาวิทยาศาสตร์ควรส่งเสริม กำหนดนโยบายการเรียนการสอนโดยใช้สื่อการสอน เพื่อพัฒนาผลสัมฤทธิ์อย่างต่อเนื่อง 
                  ข้อเสนอแนะในการนำผลวิจัยไปใช้  จากผลการวิจัย พบว่า ความรู้ความเข้าใจหลังเรียนของนักเรียนที่จัดการเรียนรู้ด้วยสื่อเรื่อง ระบบสุริยะ ทำให้นักเรียนมีผลสัมฤทธิ์ทางการเรียนแตกต่างกัน โดยหลังเรียนมีคะแนนผลสัมฤทธิ์ทางการเรียนเพิ่มขึ้น แสดงว่ารูปแบบการเรียนการสอนที่ส่งเสริมการคิดด้วยสื่อเรื่อง ระบบสุริยะ  เหมาะกับการเรียนการสอนรายวิชาวิทยาศาสตร์  จากผลการวิจัย พบว่า นักเรียนมีความพึงพอใจต่อรูปแบบการเรียนการสอนด้วยสื่อเรื่อง ระบบสุริยะ อยู่ในระดับมากที่สุด ในการสอน         แต่ละครั้งครูควรเตรียมแหล่งข้อมูลความรู้ให้แก่ผู้เรียน ทั้งอุปกรณ์ สื่อการเรียนการสอน แบบทดสอบ หรือแบบประเมินในการสอนแต่ละครั้งให้พร้อม เพื่อให้ผู้เรียนได้ศึกษาค้นคว้าด้วยตัวเองได้ตามต้องการก่อนนำสื่อไปใช้จริง เพื่อความสะดวกและให้เกิดผลตามสภาพความเป็นจริง 
  
     ข้อเสนอแนะสำหรับการวิจัยครั้งต่อไป 
1) ควรนำรูปแบบการเรียนการสอนด้วยสื่อ ในกลุ่มสาระการเรียนรู้อื่นๆ และในทุกระดับชั้น 
2)  ควรมีการศึกษาเปรียบเทียบระหว่างการสอนด้วยสื่อ เรื่อง ระบบสุริยะ กับสื่อการสอนอื่นๆ เช่น การสอนแบบโครงงาน การสอนด้วย E – Learning เพื่อดูความแตกต่าง 

                             ลงชื่อ…………………………………ผู้ทำวิจัย
(นางปริตา   สมน้อย)

ความคิดเห็นและข้อเสนอแนะ
……………………………………………………………………………………………………………………………………………………………………………………………………………………………………………………………………………………………………………………………………………….

                                           ลงชื่อ………………………………

                                                    (นายสุรศักดิ์   พองพรม)
                                                    ผู้อำนวยการสถานศึกษาโรงเรียนเทศบาลตำบลโนนแดง
                                                                       ……………./……………/…………..                                         
ภาคผนวก










